דיווחים בתקשורת סנסציוניים על שכיחות מסיבות מין, במיוחד בקרב צעירים, מופיעים בקביעות מסוימת. בתחילת שנות ה-50 של המאה ה-20, למשל, נטען כי נערות מתבגרות, בעיקר בכל רחבי דרום ארצות הברית והמערב התיכון, מקימות "מועדונים לא בתולים", שבהם ארגנו וקיימו אורגיות מין עם דיווחים על זוגות המזוהים באמצעות שליפת מספרים מכובע. טענות אלו נחקרו והופרכו.
מספר סיפורים מסוג זה עלו בארצות הברית ב-2003. בניו יורק, החלו שמועות על כך שבני נוער לקחו ימי חופש מבית הספר בשביל להשתתף ב-"מסיבות הברזה", בזמן שהוריהם היו בעבודה. בית ספר אחד אפילו השעה קבוצה של בנות על כך שנטען שהבריזו מלימודין בשביל להגיע למסיבה כזו, וסירב לתת להן לחזור לבית הספר עד שכל אחת מהן הגישה בדיקה רפואית לאיתור מחלות מין והיריון לבדיקה על ידי פקידי בית הספר. האיגוד האמריקאי לחירויות אזרחיות הגיש בשם הבנות תביעה פדרלית נגד בית הספר, וזכה להסדר שכלל נזקים כספיים ושינוי מדיניות של מחוז בית הספר.
מסיבת קשת היא אגדה אורבנית חסרת בסיס שהתפשטה מתחילת המאה ה-21. באירועים אלו, נשים שלבשו גוונים שונים של שפתון מבצעות מין אוראלי בגברים, כאשר הן משאירות על איבר מינם של הגברים את צבעי השפתון, תוך התעלמות מהעובדה שבמצב כזה הצבעים יתמזגו. מסיבת קשת הופיעה במופע של אופרה וינפרי ב-2003, והיה לנושא של הרומן "Rainbow Party". ב-27 במאי 2010, תוכנית הטלוויזיה "The Doctors" דנה בנושא עם עשרות בני נוער, הורים ואנשי מקצוע על מסיבות קשת. עם זאת, חוקרי מין ואנשי מקצוע בתחום הבריאות המתבגרים לא מצאו הוכחות לקיומם של מסיבות קשת, וככאלו שמייחסים את התפשטות הסיפורים לפאניקה מוסרית.
סיפורים דומים הנוגעים לבני נוער שמשתמשים בצמידי ג'ל כקופונים או כאותות למין עלו גם אז, עם היעדר דומה של ראיות.
Oxytocin
Oxytocin (בעברית: אוקסיטוצין) הוא שיר של הזמרת-יוצרת האמריקאית בילי אייליש. השיר נכתב על ידי אייליש, יחד עם אחיה פיניאס או'קונל, והופק על ידי האחרון. השיר פורסם כרצועה החמישית מאלבום האולפן השני של אייליש, "Happier Than Ever", ב־30 ביולי 2021 על ידי דארק-רום רקורדס ואינטרסקופ רקורדס. השיר הוא מסוג אלקטרוני, אלקטרופופ וטכנו, שתואר על ידי המבקרים כ-"מיני" ו-"שירה הסקסי ביותר עד כה". "Oxytocin" היה לשיר האחרון שנכתב עבור האלבום, כאשר אייליש כתבה אותו על מנת שיהיה "מטורף" בלייב.
עם צאתו, זכה השיר לביקורות חיוביות בעיקר, כאשר כמה ממבקרי המוזיקה השוו אותו לשירן של Crystal Castles, גריימס, Nine Inch Nails וטימבלנד. עם צאת האלבום, זכה השיר להצלחה מסחרית במספר מדינות, והגיע ל-40 הראשונות במצעדים של אירלנד, ליטא, בריטניה, נורווגיה, דנמרק ואוסטרליה. בנוסף, נכנס השיר למצעדים בקנדה, יוון, שוודיה, ארצות הברית, סלובקיה וצרפת.
כתיבה והקלטה.
השיר נכתב על ידי אייליש ופיניאס, בעוד שהאחרון הפיק את הרצועה וסיפק קולות רקע. השיר הוקלט ב-16 בפברואר 2021, באולפן המרתף של פיניאס, והיה לרצועה האחרונה שהוקלטה עבור "Happier Than Ever". "Oxytocin" היה לשיר שהחליף את "" ברשימת השירים המאוחרת של האלבום. הזמרת דיברה על תהליך היצירה שמאחורי השיר, והסבירה כי היא בונה שיר סביב "מה אנשים היו אומרים אם הם מקשיבים דרך הקיר?", בעוד שהשיר עצמו נקרא על שם ההורמון בעל אותו שם, שנפלט בעת לידה. בנוסף, הוסיפה אייליש כי היא רוצה לכתוב משהו שיהיה "מטורף בלייב", וכי במהלך הקלטת הרצועה הרגישה "משוגעת". אייליש הסבירה על הרצועה בראיון ל-"The Guardian", ואמרה כי היה לה הבזק בראש, ודימויים מיניים במוח במהלך הקלטת השיר.
ניתוח.
"Oxytocin" הוא שיר מסוג אלקטרוני, אלקטרופופ וטכנו. מילות השיר תוארו כ"אירוטיות", "מיניות", ו-"השיר הסקסי ביותר שלה עד כה". בבית הראשון של השיר, אייליש "חוקרת את הצד החריף יותר של מערכת יחסים", עם השורה (בתרגום חופשי: "אם אתה מתפלל רק בראשון, האם תוכל לבוא אליי בשני / כי אני אוהבת לעשות דברים שהאלה לא הייתה מאשרת אם היא הייתה רואה אותנו").
מאוחר יותר בשיר, בוחנת הזמרת את המיניות שלה; לקראת הפזמון, היא שרה ("מה אנשים היו אומרים אם הם היו מקשיבים מבעד לקיר?"), ולאחריו, היא קוראת ("אני רוצה לעשות לך דברים רעים"). בפזמון, צועקת הזמרת ("באמת כדאי לך לברוח") על "בס כבד ומפחיד".
היא מסיימת את הבית השני עם מילים אפלות יותר, ("כיעוד אתה כל נושם / אפילו אל תחשוב לעזוב").
לקראת היציאון (outro), ישנה שנייה של שתיקה. קורטני לארוקה מ-"insider" תיארה את הפקת הרגע הזה כ-"הגזמה".
מבחינה מוזיקלית, השיר מנוגן בסולם מי מינור, במפעם של 125 פעימות לדקה. הטווח הווקאלי של אייליש נע מהתו הנמוך E3 לתו הגבוה B4.
ביקורות.
האנה דיילי מבילבורד דירגה את "Oxytocin" במקום ה-6 מתוך 16 הרצועות שב-"Happier Than Ever", וטענה כי הוא שיר שנדיר לשמוע מאייליש, מכיוון שהוא "מיני באופן גלוי", וציינה כי "הטווח הווקלי של אייליש נמוך בדרך כלל", והפעם הורם ל-"צעקה פראית, כשהיא אמרת 'אתה באמת צריך לברוח'". דיילי ציינה גם כי ההפקה התאימה למילות השיר של אייליש, מכיוון שהיא "מתעצמת לקצב רעב וחובט". אל האנט מ-NME, ציין את "Oxytocin" כאחד מהשירים בעלי "הסאונד העתידני" שהיה באלבום הבכורה של אייליש, "", כאשר קרל וילסון ממגזין סלייט השווה את השיר ל-"Bad Guy", הסינגל המצליח ביותר של אייליש, מתוך אלבום הבכורה, בשל "הקלידים והעיצוב הקולי שלו". קולט פאונטיין מהעיתון "Redbrick", השוותה את השיר ל-"Xanny", רצועה אחרת מתוך אלבום הבכורה של אייליש.
קליפ מילים.
ב-30 ביולי 2021, יום יציאת האלבום, עלה קליפ המילים הרשמי לשיר בערוץ היוטיוב של אייליש.
קרדיטים וצוות.
הקרדיטים שלהלן לקוחים מטיידל.
קריית התקשוב
קריית התקשוב היא בסיס חדש בבאר שבע אליו יועתקו מבסיסי צה"ל שבגוש דן היחידות הטכנולוגיות של אגף התקשוב וההגנה בסב"ר והיחידה הטכנולוגית של חיל האוויר, יחידת אופק. כמו כן, במקום יוקם גם מטה פיקוד הדרום.
בקריה, המתוכננת על שטח של כ-180 דונם, מתוכם כ-200 אלף מ"ר בנוי, צפויים לשרת כ-6300 חיילים ואנשי קבע. אכלוס הקריה מתכונן ל-2024. ב-2022 עבר בית הספר למקצועות המחשב לקריית התקשוב.
מבנים.
בקריית התקשוב מוקמים מספר מבנים, בהם בין היתר:
היסטוריה.
החלטת ממשלת ישראל 3161 קבעה כי לטובת מהלך העברת בסיסי צה"ל המשמשים יחידות של חיל הקשר והתקשוב לבסיס מאוחד בבאר שבע יוקצו לגורמים הרלוונטיים כ-7 מיליארד ש"ח.
בשנת 2012 מונה אילן לוין, לשעבר הממונה על השכר באוצר לעמוד בראשות ועדת המכרזים הייעודית שהוקמה לטובת מימוש הפרויקט בשיטת בנה-הפעל-העבר. ביולי 2013 עם פרסום מסמכי המיון המוקדם (PQ) החל התהליך המכרזי לבחירת הזכיין שיתכנן, יממן, יקים ויתפעל את הפרויקט לתקופת זמן ארוכה.
בפברואר 2016 פורסם כי חמש חברות: קבוצת עזריאלי, שפיר הנדסה ותעשייה, שיכון ובינוי, אשטרום ואלקטרה נדל"ן (שהתמודדה יחד עם מנרב אחזקות) התמודדו במרכז על הקמת קריית התקשוב, שצפויה לקום בסמוך לפארק ההיי-טק, "פארק גב ים נגב" שנמצא בסמוך לאוניברסיטת בן-גוריון, עלות ההקמה הוערכה באותה עת בכ-7 מיליארד שקל.
ביוני 2018 פורסם כי החברות שיכון ובינוי ואפריקה ישראל להשקעות יקימו את קריית התקשוב.
בנובמבר 2018 נחתם הסכם בנייה עם הזכיין, שותפות של שתי חברות: שיכון ובינוי ואפי נכסים.
במאי 2021 פורסם כי 23,000 מ"ר בנויים יתווספו לפרויקט של קריית התקשוב וזאת לאחר ששיכון ובינוי ואפי נכסים קיבלו הנחיות שונות ממשרד הביטחון לגבי תוספות והתאמות במתחם.
פאוזיה כופי
בוב ובובט
בוב ובובט (בהולנדית: Suske en Wiske, בצרפתית: Bob et Bobette) היא סדרת קומיקס פרי עטו של הקומיקסאי הבלגי וילי ונדרסטין, שפופולרית במיוחד בפלנדריה ובהולנד.
סדרת "בוב ובובט" החלה להתפרסם בשנת 1945, במגזין הבלגי . בין השנים 1984–1959 התפרסמה הסדרה במגזין , שם, בהשפעתו של מנהל העיתון הרז'ה, השתנה סגנון הקומיקס שלה והפך דומה יותר לסגנון הקו הנקי. עלילת הקומיקס סובבת סביב הרפתקאותיהם של האחים בוב ובובט, יחד עם חבריהם ובני משפחתם. בסיפורים משולבים אלמנטים של קומדיה, פנטזיה ומדע בדיוני, כמו חיות מדברות, מסעות בזמן ורוחות רפאים.
אחרי מותו של וילי ונדרסטין, אולפני ונדרסטין המשיכו להפיק את הקומיקס. "בוב ובובט" עדיין מתפרסם מדי יום במגזין "De Standaard", וספרים חדשים יוצאים לאור; נכון למאי 2020, פורסמו 382 חוברות.
חוברות בוב ובובט תורגמו לשפות רבות, בהן גרמנית וצרפתית. רבות מחברות גיבור העל של בוב ובובט, וילבור, ראו אור רק בגרמנית. על בסיס דמויות הסדרה יוצרו סרטים, הצגות, סדרות הנפשה, צעצועים, משחקים, פסלונים, צלחות אוכל ועוד מוצרים ושירותים. ב-1992 שודרה סדרת טלוויזיה של בוב ובובט בישראל, שהשתמשה בשמות הצרפתיים של הגיבורים הראשיים ובשמות האנגליים של גיבורי המשנה.
קופה אמריקה 1926
טורניר אליפות דרום אמריקה בכדורגל 1926 בכדורגל (בספרדית: Campeonato Sudamericano de Football 1926) נערך בצ'ילה והיה הטורניר ה-10 של הקופה אמריקה. בטורניר השתתפו 5, ונבחרת אורוגוואי זכתה בפעם השישית בתואר לאחר שסיימה במקום הראשון בבית.
הטורניר כולו נערך באצטדיון ספורט דה ניוואה בסנטיאגו ומספר המושבים היה 27,000. הטורניר נערך באוקטובר-נובמבר 1926.